En agüerro de 1967, un mayestro d'historia en o Instituto Cubberley de Palo Alto, California, dito Ron Jones dirichió un experimento en a suya clase: Imposó un rechimen d'estricta disciplina en a suya clase, restrinchindo a libertat d'os alumnos y fendo-ne una unidat. Ta a gran sospresa d'o profesor, os alumnos reaccionoron con entusiasmo a la obediencia exichita d'ells. O experimento, que orichinalment heba de durar nomás un día, alavez s'estendilló por toda a escuela. Aquells que disentiban fuoron aislatos u mesmo agreditos si no s'uniban a o movimiento, y os miembros prencipioron a espiar-se y a desconfiar entre ells. O cinqueno día, Ron Jones habió de dar por rematato o experimento. O nombre d'o movimiento estió A Tercera Onda marina, y ha inspirato ista cinta.